แม่หลังคลอดทานหอยเชอรี่ได้ไหม
สวัสดีค่ะ หลังคลอดบุตรนั้น อาจมีเรื่องที่ต้องดูแลเช่นเรื่องแผลจากการผ่าคลอด หรือแผลบริเวณฝีเย็บกรณีคลอดธรรมชาติ และอาจต้องสังเกตเรื่องน้ำคาวปลา โดยอาจมีน้ำคาวปลาอยู่ได้ประมาณ 1 เดือน โดยน้ำคาวปลาในช่วง 7 วันแรกอาจมีเลือดปน แต่หลังจากนั้นจะค่อยๆเปลี่ยนเป็นสีน้ำตาลและค่อยๆจางลงไปในที่สุด ส่วนเรื่องอื่นๆนั้นสามารถใช้ชีวิตได้เหมือนกับคนปกติค่ะ สามารถรับประทานอาหารได้ทุกอย่างไม่มีข้อห้าม โดยควรงดเว้นเรื่องอาหารที่ค้างคืนหรืออาหารที่ไม่สุก ไม่สะอาด หากเป็นหอยเชอรี่ที่ปรุงสุกแล้ว สามารถรับประทานได้ค่ะ